Άννα Σέι

Η Άννα Σέι ( – μεταξύ 1484 και 1494) ήταν Αγγλίδα βαρόνη μέσω του γάμου της με τον σερ Ερρίκο Γουέντγουορθ  μέχρι το τέλος της. Ήταν κόρη του σερ Ιωάννη Σέι (1441–1483) και της συζύγου του Ελισάβετ Τσέινι λαίδης Σέι. Ήταν η εκ μητρός γιαγιά της Τζέιν Σίμορ, της 3ης συζύγου του βασιλιά Ερρίκου Η΄ της Αγγλίας, και προγιαγιά του Εδουάρδου ΣΤ΄ Τυδώρ.

 Καταγωγή και νεανική ζωή 
Η Άννα Σέι γεννήθηκε  στον σερ Ιωάννη Σέι και την Ελισάβετ Τσέινι λαίδη Σέι, κόρη του σερ Λώρενς Τσέινι και της συζύγου του, Ελισάβετ Κόκεϊν, κόρης του Ιωάννη Κόκεϊν (απεβ. 1429) και της Άιντας ντε Γκρέυ. Η Άιντα ήταν κόρη του Ουαλού Μάρτσερ λόρδου Ρέτζιναλντ Γκρέυ 2ου βαρόνου Γκρέυ ντε Ρούθιν και της Ελεονόρας Λε Στρέιντζ του Μπλάκμιρ. . Μέσω της μητέρας της, η Άιντα ήταν άμεση απόγονος του Ουαλού πρίγκιπα Γκράφιντ Β΄ απ. Μάντογκ, λόρδου του Ντίνας Μπραν.

Ο πατέρας της Άννας εκπροσώπησε το Χέρτφορντσιρ σε διάφορα Κοινοβούλια από το 1453 έως το 1478, και επιλέχθηκε να υπηρετήσει ως πρόεδρος από το 1463 έως το 1465, και ξανά από το 1467 έως το 1468. Από το 1455 έως το 1478, κατείχε τη θέση του αναπληρωτή θησαυροφύλακα του Ταμείου και από το 1476 αυτή του φύλακα της Μεγάλης Ιματιοθήκης. Μέσω του πρώτου γάμου της μητέρας της με τον σερ Φρειδερίκο Τίλνεϋ, από το Άσγουελθορπ του Νόρφολκ και τη Βοστόνη του Λίνκολνσιρ, η Άννα ήταν ετεροθαλής αδελφή της Ελισάβετ Τίλνεϋ. Και οι δύο αδελφές θα ήταν οι γιαγιάδες τριών από τις συζύγους του βασιλιά Ερρίκου Η΄, η Ελισάβετ Τίλνεϋ ήταν η γιαγιά της Άννας Μπολέυν και της εξαδέλφης της, Αικατερίνης Χάουαρντ, ενώ η Άννα ήταν η γιαγιά της Τζέιν Σίμορ.

Η Άννα είχε άλλα έξι αδέλφια. Αυτά ήταν:
 σερ Γουλιέλμος Σέι (1452–1529), μέλος του Κοινοβουλίου και σερίφης .
 Θωμάς Σέι, από το Λίστον Χολ, Έσσεξ.
 Λέοναρντ Σέι, γραμματέας, πρύτανης του Σπάξτον, Σόμερσετ.
 Μαρία Σέι, παντρεύτηκε τον σερ Φίλιππο Κάλθορπ.
 Μαργαρίτα Σέι, παντρεύτηκε τον Θωμά Σαμψών.
 Αικατερίνη Σέι, παντρεύτηκε τον Θωμά Μπάσινγκμπορν . 

 Οικογένεια 
Στις 25 Φεβρουαρίου 1470 περίπου, η Άννα παντρεύτηκε τον Ερρίκο Γουέντγουορθ, από το Νέτλστεντ του Σάφολκ. Ήταν ο μοναδικός γιος και κληρονόμος του αυλικού Φιλίππου Γουέντγουορθ (απεβ. 18 Μαΐου 1464) από το Νέτλστεντ του Σάφολκ, ο οποίος αποκεφαλίστηκε μετά τη Μάχη του Χέξαμ, και της Μαρίας Κλίφορντ. Το ζευγάρι απέκτησε έξι παιδιά:
δεξιά|μικρογραφία|290x290εσ|Η εγγονή της Άννας, Τζέιν Σίμορ.
 Ρίτσαρντ Γουέντγουορθ (π. 1480 – 17 Οκτωβρίου 1528), βαρόνος λε Ντισπεένσερ και σερίφης του Νόρφολκ και του Σάφολκ. .
 Εδουάρδος Γουέντγουορθ. 
 Ελισάβετ Γουέντγουορθ (απεβ. μετά τις 22 Σεπτεμβρίου 1545), παντρεύτηκε (1) τον σερ Ρογήρο Ντάρσυ (απεβ. 30 Σεπτεμβρίου 1508) από το Ντάνμπερυ του Έσσεξ. Διορίστηκε να υπηρετήσει την Αικατερίνη της Αραγωνίας τον Οκτώβριο του 1501.   Παντρεύτηκε (2), ως 2η σύζυγός του, τον Θωμά Γουίντχαμ (απεβ. 1522) από το Φέλμπριγκ του Nόρφολκ. 
 Μάρτζερι Γουέντγουορθ ( – ), παντρεύτηκε, πριν από το 1500, τον Ιωάννη Σίμορ, και έγινε μητέρα της Τζέιν Σίμορ, 3ης συζύγου του Ερρίκου Η΄ της Αγγλίας και μητέρας του Εδουάρδου ΣΤ΄ Τυδώρ.    
 Ιωάννα Γουέντγουορθ. .
 Δωροθέα Γουέντγουορθ, παντρεύτηκε, ως 2η σύζυγός του, τον σερ Ροβέρτο Μπρόουτον. 

 Το τέλος και η ταφή 
Το ακριβές έτος τέλους της Άννας παραμένει μυστήριο. Η τελευταία αναφορά έγινε το 1484, και ο σύζυγός της, Ερρίκος Γουέντγουορθ, νυμφεύτηκε τη 2η σύζυγό του, Ελισάβετ Νέβιλ (απεβ. Σεπτέμβριος 1517) στις 22 Οκτωβρίου 1494. Επομένως, είναι προφανές ότι απεβίωσε μεταξύ 1484 και 1494. Πιστεύεται ότι είναι θαμμένη στο αβαείο του Νιούσαμ, στο Λίνκολνσιρ της Αγγλίας, όπου ο σύζυγός της αργότερα θα την συναντούσε .

Βασίλισσες απόγονοι της Ελισάβετ Τσέινυ

 Αναφορές 

 Έργα που αναφέρονται 








Κατηγορία:Άγγλοι ευγενείς